CELEX: 62010TN0343
Language: et
Date: 2010-08-18 00:00:00
Title: Kohtuasi T-343/10: 18. augustil 2010 esitatud hagi — Etimine ja Etiproducts versus ECHA

23.10.2010   
            
            
               ET
            
            
               Euroopa Liidu Teataja
            
            
               C 288/49
            
         
      18. augustil 2010 esitatud hagi — Etimine ja Etiproducts versus ECHA
      (Kohtuasi T-343/10)
      ()
      (2010/C 288/93)
      Kohtumenetluse keel: inglise
      
         Pooled
      
      
         Hagejad: Etimine SA (Bettembourg, Luksemburg) ja Ab Etiproducts Oy (Espoo, Soome), (esindajad: advokaadid K. Van Maldegem ja C. Mereu)
      
         Kostja: Euroopa Kemikaaliamet (ECHA)
      
         Hagejate nõuded
      
      
                  —
               
               
                  tunnistada hagi vastuvõetavaks ja põhjendatuks;
               
            
                  —
               
               
                  tühistada vaidlustatud akt boorhapet ja dinaatriumtetraboraate puudutavas osas;
               
            
                  —
               
               
                  tunnistada õigusvastaseks komisjoni 10. augusti 2009. aasta määrus (EÜ) nr 790/2009 (1) osas, milles see puudutab boorhapet ja dinaatriumtetraboraate; ning
               
            
                  —
               
               
                  mõista kohtukulud välja ECHA-lt.
               
            
         Väited ja peamised argumendid
      
      Hagejad paluvad ELTL artikli 263 alusel tühistada Euroopa Kemikaaliameti otsus kanda boorhape ja dinaatriumdetraboraadid määruse (EÜ) nr 1907/2006 (2). artikli 59 kohaselt koostatud kandidaatainete loetellu. Lisaks paluvad hagejad ELTL artikli 277 alusel tunnistada õigusvastaseks komisjoni 10. augusti 2009. aasta määrus (EÜ) nr 790/2009 osas, milles see puudutab boorhapet ja dinaatriumtetraboraate.
      Hagejad esitavad oma hagi toetuseks järgmised väited:
      
                   
               
               
                  Esiteks on vaidlustatud akt vastu võetud olulisi menetlusnorme ja õigusnorme rikkudes, kuna see ei vasta määruse (EÜ) nr 1907/2006 artikli 59 ja XV lisa nõuetele.
               
            
                   
               
               
                  Teiseks põhineb vaidlustatud akt ilmsel hindamisveal ja rikub määrust (EÜ) nr 1907/2006, kuna ECHA ei esitanud tõendeid ega näidanud, et boraadid „vastavad kriteeriumidele”, et neid klassifitseerida vastavalt direktiivile 67/548 (3) 2. kategooria reproduktiivtoksilisteks aineteks.
               
            
                   
               
               
                  Lisaks rikkus ECHA vaidlustatud akti vastu võttes EL õiguses ette nähtud proportsionaalsuse põhimõtet.
               
            
                   
               
               
                  Viimaseks põhineb vaidlustatud akt komisjoni määrusel (EÜ) nr 790/2009, mis ise on õigusvastane.
               
            
         (1)  Komisjoni 10. augusti 2009. aasta määrus (EÜ) nr 790/2009, millega muudetakse tehnika ja teaduse arenguga kohandamiseks Euroopa Parlamendi ja nõukogu määrust (EÜ) nr 1272/2008, mis käsitleb ainete ja segude klassifitseerimist, märgistamist ja pakendamist (ELT 2009 L 235, lk 1).
      
         (2)  Euroopa Parlamendi ja nõukogu 18. detsembri 2006. aasta määrus (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93 ja komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT 2006 L 396, lk 1).
      
         (3)  Nõukogu 27. juuni 1967. aasta direktiiv 67/548/EMÜ ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta (ELT 1967 196, lk 1).